****

**SLUŽBENI GLASNIK**

**OPŠTINE VUKOSAVLJE**

|  |  |  |
| --- | --- | --- |
| **Službeni glasnik opštine Vukosavlje,**  **Muse Ćazima Ćatića 163, 74 470 Vukosavlje**  **e-mail:** [**opstina@vukosavlje.gov.ba**](mailto:opstina@vukosavlje.gov.ba)  **tel./fax: +387 (0)53/ 707-702**  **Odgovorni urednik:**  **Safet Subašić, sekretar** | **Četvrtak, 01. februar 2018.g.**  **VUKOSAVLJE**  **Broj 1/18** | **Izdaje Skupština opštine Vukosavlje**  **Izlazi po potrebi**  **Žiro račun: NLB Razvojna banka a.d. Banja Luka**  **Filijala Modriča**  **5620110000000441** |

**AKTI SKUPŠTINE OPŠTINE**

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 36. Statuta opštine Vukosavlje (“Službeni glasnik opštine Vukosavlje“ broj: 6/17), a nakon razmatranja Izvoda iz Zapisnika sa 13. sjednice Skupštine opštine Vukosavlje održane 28.12.2017. godine, Skupština opštine Vukosavlje na svojoj 14. sjednici održanoj dana 31.01.2018. godine, donijela je:

**Z A K LJ U Č A K**

**O USVAJANJU IZVODA IZ ZAPISNIKA SA XIII SJEDNICE SKUPŠTINE OPŠTINE**

I

Usvaja se Izvod iz Zapisnika sa 13. sjednice Skupštine opštine Vukosavlje održane 28.12.2017.godine.

II

Ovaj Zaključak stupa na snagu danom donošenja, a biće objavljen u “Službenom glasniku opštine Vukosavlje“.

**Broj: 01/1-013-1-2 /18** PREDSJEDNIK

**01.februar 2018. Službeni glasnik opštine Vukosavlje Broj:1\_\_\_\_**

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 36. Statuta opštine Vukosavlje (“Službeni glasnik opštine Vukosavlje“ 6/17), a nakon razmatranja Izvještaja o radu Skupštine opštine Vukosavlje za 2017. godinu, Skupština opštine Vukosavlje na svojoj 14. sjednici održanoj dana 30.01.2018. godine, donijela je:

**Z A K LJ U Č A K**

**O USVAJANJU IZVJEŠTAJA O RADU SKUPŠTINE OPŠTINE VUKOSAVLJE ZA 2017.GODINU**

I

Usvaja se Izvještaj o radu Skupštine opštine Vukosavlje za 2017. godinu.

II

Izvještaj iz tačke I čini sastavni dio ovog Zaključka.

III

Ovaj Zaključak stupa na snagu danom donošenja, a biće objavljen u “Službenom glasniku opštine Vukosavlje“.

**Broj: 01/1-013-1-3/18** PREDSJEDNIK

**Datum: 31.01.2018. godine Zehid Omičević, s.r.**

2

**I  Z V J E Š T A J O R A D U**

**SKUPŠTINE OPŠTINE** **VUKOSAVLJE ZA 2017. GODINU**

**I Uvod**

Ovaj saziv Skupštine opštine, kao predstavnički organ građana opštine Vukosavlje konstituisan je na sjednici održanoj 12.12.2016.godine. Od konstituisanja, u proteklom periodu, Skupština je izvršavala svoju funkciju u 2017. godini u skladu sa odredbama članova 39. – 53. Zakona o lokalnoj samoupravi („Službeni glasnik Republike Srpske„ broj: 98/16), članova 36. – 40. Statuta opštine Vukosavlje („Službeni glasnik opštine Vukosavlje“ broj: 6/17), te na osnovu usvojenog Programa rada Skupštne opštine  Vukosavlje za 2017. godinu.

U izvještajnom periodu, Skupština je svoje aktivnosti planirala u skladu sa Programom rada za 2017.godinu, kojim su utvrdjeni poslovi i zadaci, nosioci poslova i rokovi za njihovo izvršavanje. U izvršavanju svoje društvene i zakonske funkcije Skupština je tretirala pitanja iz nadležnosti Skupštine koja proizilaze iz pozitivnih zakonskih propisa, kao i pitanja koja su prouzilazila iz potreba razvoja Opštine, a koja su od interesa lokalnog stanovništva i šire društvene zajednice.

Pored pitanja navedenih u Programu rada, Skupština opštine je, na prijedlog ovlaštenih predlagača, razmatrala i druga pitanja koja su proizilazila iz zakona i drugih propisa, kao i pitanja koja su se u svakodnevnoj aktivnosti opštinskih organa pojavljivala kao aktuelna, te pitanja koja su pokrenuli odbornici ili građani, a iz nadležnosti su Skupštine opštine.

U 2017. godini održano je ukupno 9 redovnih sjednica i jedna svečanu sjednica u povodu Dana opštine Vukosavlje. Prisustvo odbornika sjednicama je bilo na nivou 13,4 odbornika po sjednici. Najmanji broj prisutnih odbornika na sjednicama je 12, a 3 sjednice održane su u punom sastavu Skupštine. Skupština je na dnevnom redu imala ukupno 118. tačaka dnevnog reda (13,1 tačka dnevnog reda po sjednici), najmanje 4 a najviše 20 tačaka dnevnog reda na jednoj sjednici. Od ukupno 79 akta koja su se u 2017. godini našla na dnevnom redu a o kojima su se odbornici izjašnjavali 49 akta su usvojena jednoglasno (62,%) dok 30 tačaka nije usvojeno jednoglasno (38 posto).

Kolegij Skupštine opštine kao pomoćni organ predsjednika Skupštine je saglasno svojoj funkciji utvrđenoj u Poslovniku o radu Skupštine opštine (Službeni glasnik opštine Vukosavlje 7/17), na svojim sjednicama, utvrđivao dnevni red sjednica Skupštine opštine Vukosavlje. U 2017.godini održano je 11 sjednica Kolegija Skupštine opštine radi utvrđivanja dnevnog reda i dogovora o radu sjednice, prije zakazivanja. Rad Kolegija predsjednika Skupštine je bio usredsređen, ne samo na pitanja unapredjenja organizacije i načina rada Skupštine i radnih tijela, veći na razmatranje materijala koji su predmet razmatranja Skupštine, kao i na pokretanje određenih aktivnosti , davanje predloga i sugestija o svim pitanjima i problemima u Opštini, kako bi se njihovim sagledavanjem i blagovremenim rješavanjem dao doprinos razvoju Opštine i kvalitetnijem životu svih građana. Za sve tačke dnevnog reda, obrađivači tema bili su Odjeljenja, Odsjeci kao i  stručni saradnici – službenici iz opštinske uprave, pod rukovodstvom Načelnika opštine.

U 2017.godini održano je 8. sjednica Komisije za propise koja je prije svake sjednice Skupštine opštine razmatrala pravnu valjanost svih prijedloga navedenih u dnevnom redu sjednica Skupštine, radi njihovog upućivanja u dalju proceduru usvajanja.

**01.februar 2018. Službeni glasnik opštine Vukosavlje Broj:1\_\_\_\_**

Komisija za budžet i finansije održavala je 5. sjednica u 2017.godini. Komisija je zasjedala po potrebi, tj. kada su na dnevnom redu bili predviđeni prijedlozi vezani za budžet i finansije, te zauzimala svoje stavove o istim.

Komisija za dodijelu nagrada i priznanja održala je svoju sjednicu u 2017.godini, razmotrila pristigle prijedloge za dodijelu nagrada i priznanja, zauzela svoj stav o istima i uputila na sjednicu Skupštine u dalju proceduru usvajanja.

Savjet za sport je održao jednu sjednicu u toku 2017.godine.

U izvršenju – realizaciji donesenih opštih i pojedinačnih akata, ostvarena je dobra saradnja sa Načelnikom opštine, kao izvršnim organom opštine , a takođe je ostvarena adekvatna saradnja sa drugim subjektima iz javnog i privrednog sektora naše opštine.

U daljnjem tekstu Izvještaja, n a v o d i m o  teme koje su obrađene u sklopu dnevnog reda skupštinskih sjednica i akte koje je Skupština opštine usvojila tokom 2017.godine.

**II Skupštinski akti**

Skupštinski akti doneseni u toku  2017. godine:

**1.OPŠTI AKTI**

1. Statut opštine Vukosavlje.

2. Poslovnik o radu Skupštine opštine Vukosavlje.

**2.ODLUKE**

1. Odluka o davanju saglasnosti za formiranje prvostepene komisije za procjenu potreba i usmjeravanje djece i omladine sa smetnjama u razvoju.
2. Odluka o davanju saglasnosti za formiranje prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika.
3. Odluka o razrješenju članova Upravnog odbora Javne ustanoveCentar za socijalni rad Vukosavlje.
4. Odluka o raspisivanju Javnog konkursa za imenovanje članova Upravnog odbora JU Centar za socijalni rad opštine Vukosavlje.
5. Odluka o imenovanju Komisije za izbor predsjednika i članova Upravnog odbora JU Centar za socijalni rad Vukosavlje.
6. Odluka o visini vrijednosti nepokretnosti po zonama na području opštine Vukosavlje za potrebe utvrđivanja poreza na nepokretnosti u 2017.godini.
7. Odluka o izmjeni Odluke o uređenju prostora i građevinskom zemljištu.
8. **Odluka o razrješenju od dužnosti člana Komisije za izbor i imenovanja Skupštine opštine Vukosavlje.**
9. **Odluka o imenovanju člana Komisije za izbor i imenovanja Skupštine opštine Vukosavlje.**
10. Odluka o raspisivanju izbora u mjesnim zajednicama opštine Vukosavlje.
11. Odluka o razješenju vršioca dužnosti direktora Javne ustanove Centar za socijalni rad opštine Vukosavlje.
12. Odluka o imenovanje v.d.direktora Javne ustanove Centar za socijalni rad opštine Vukosavlje
13. Odluka o oslobađanju Nenada Božića obaveze plaćanja zatezne kamate.
14. Odluka o davanju saglasnosti Pravobranilaštvu Republike Srpske-sjedište zamjenika u Doboju za postizanje sudske nagodbe.
15. Odluka o imenovanju sekretara Skupštine opštine Vukosavlje.

4

1. Odluka o imenovanju Načelnika odjeljenja za opštu upravu Opštinske uprave Vukosavlje.
2. Odluka o imenovanju Načelnika odjeljenja za privredu,finansije i društvene djelatnosti Opštinske uprave Vukosavlje.
3. Izvještaj o radu Odbora za žalbe Skupštine opštine Vukosavlje
4. **Odluka o imenovanju v.d. Načelnika odjeljenja za privredu i društvene djelatnosti.**
5. Odluka o nabavci putničkog automobila za potrebe rada Opštinske uprave Vukosavlje.
6. Odluka o seoskim vodovodima na području opštine Vukosavlje.
7. Odluka o prodaji nepokretnosti-poslovnog prostora u svojini jedinice lokalne samouprave putem javnog nadmetanja-licitacije.
8. **Odluka o usvajanju Statuta opštine Vukosavlje.**
9. **Odluka o pristupanju izradi Strategije razvoja opštine Vukosavlje za period 2018-2027.godine.**
10. **Odluka o prodaji putničkog vozila Opštinske uprave Vukosavlje.**
11. Odluka o davanju na korištenje zemljišta u svrhu postavljanja objekta privremenog karaktera (kontejner za stanovanje).
12. Odluka o imenovanju članova Komisije za prodaju nepokretnosti –poslovnog prostora.
13. Odluka o komunalnom redu na području opštine Vukosavlje.
14. **Odluka o donošenju i usvajanje Poslovnika o radu Skupštine opštine Vukosavlje.**
15. **Odluka o obilježavanju Dana opštine i imenovanje Оrganizacionog odbora.**
16. **Odluka o dodjeli Opštinskih nagrada i priznanja.**
17. **O**dluka o dodjeli privremenog prava korištenja odjekta „Ambulanta „Vukosavlje.
18. Odluka o određivanju jedinstvenog matičnog područja opštine Vukosavlje.
19. Odluka o usvajanju Rebalansa budžeta opštine Vukosavlje za 2017.godinu.
20. Odluka o izvršenju rebalansa budžeta opštine Vukosavlje za 2017.godinu.
21. Odluka o određivanju lokacije deponije smeća opštine Vukosavlje.
22. Odluke o vrijednosti boda komunalne naknade.
23. Odluka o utvrđivanju poreske stope za oporezivanje nepokretnosti na području opštine Vukosavlje za 2018.g.
24. Odluka o dopuni Odluke o komunalnim taksama.
25. Odluka o usvajanju Programa korištenja sredstava po osnovu naknada za promjenu namjene poljoprivrednog zemljišta u nepoljoprivredne svrhe za 2018.g.
26. Odluka o usvajanju Programa korištenja sredstava posebnih namjena od vodnih naknada za 2018.godinu.
27. Odluka o usvajanju Studije efikasnosti sistema za rano upozoravanje na području opština Šamac, Vukosavlje i Domaljevac-Šamac.
28. Odluka o usvajanju Strategije informisanja javnosti i podizanja svijesti građana o ulozi i mjestu Civilne zaštite u opštini Vukosavlje.
29. Odluka o utvrđivanju Liste stručnjaka za imenovanje u konkursnu komisiju za
30. provođenje postupka prijema službenika u Opštinsku upravu opštine Vukosavlje
31. Odluka o usvajanju Budžeta opštine Vukosavlje za 2018.godinu.
32. Odluka o izvršenju Budžeta opštine Vukosavlje za 2018.godinu.
33. Odluka o utvrđivanju Nacrta Urbanističkog plana Jakeš-Vukosavlje i upućivanju na javni uvid.
34. Odluka o usvajanju Programa utroška sredstava od naknade za razvoj nerazvijenih dijelova opštine ostvarenih prodajom šumskih drvnih sortimenata na području opštine Vukosavlje za 2018.godinu.

**3.ZAKLJUČCI**

1. **Zaključci o usvajanju Izvoda iz zapisnika sa 4-13. sjednice Skupštine opštine Vukosavlje.**

**01.februar 2018. Službeni glasnik opštine Vukosavlje Broj:1\_\_\_\_**

1. Zaključak o usvajanju Izvještaja o radu Skupštine opštine Vukosavlje za 2016.godinu.
2. Zaključak o usvajanju Programa rada Skupštine opštine za 2017.godinu.
3. Zaključak o usvajanju zvještaja o radu organa Civilne zaštite opštine Vukosavlje za period
4. Zaključak o davanju mišljenja na Program rada Načelnika opštine i Opštinske uprave opštine Vukosavlje za 2017.godinu.
5. Zaključak o usvajanju prijedloga za izmjene i dopune Statuta opštine Vukosavlje.
6. Zaključak o usvajanju Izvještaja o radu Javnog preduzeća „Eko –čistoća“d.o.o. Vukosavlje u 2016.godini.
7. Zaključak o usvajanju Programa rada Javnog preduzeća „Eko –čistoća“d.o.o. Vukosavlje u 2017.godini.
8. Zaključak o usvajanju Izvještaja o radu Odbora za žalbe Skupštine opštine Vukosavlje
9. Zaključak o prihvatanju **Izvještaja o radu Načelnika opštine Vukosavlje za 2016.godinu.**
10. **Zaključak o usvajanju Izvještaj o izvršenju plana budžeta opštine Vukosavlje za 2016.godinu.**
11. **Zaključak o utvrđivanju i usvajanju Nacrta Statuta opštine Vukosavlje i upućivanje Nacrta na javnu raspravu.**
12. Zaključak o usvajanju Plana proljetne sjetve za 2017.godinu.
13. Zaključak o usvajanju Izvještaja o radu Opštinske izborne komisije Vukosavlje za 2016.godinu.
14. **Zaključak o obavezi dostavljanja izvještaja o provedenim izborima za savjete mjesnih zajednica na području opštine Vukosavlje.**
15. **Zaključak o usvajanju Izvještaja o realizaciji Plana proljetne sjetve za 2017.godinu na području opštine Vukosavlje.**
16. **Zaključak o provođenju postupka utvrđivanja** interesa investitora za investiranje u poslovne svrhe u opštini Vukosavlje.
17. **Zaključak o usvajanju** Izvještaja o radu Centra za socijalni rad opštine Vukosavlje za 2016.godinu.
18. Zaključak o usvajanju Programa rada Centra za socijalni rad opštine Vukosavlje za 2017.godinu
19. Zaključak o usvajanju **Izvještaja o stanju sporta na području opštine Vukosavlje.**
20. **Zaključak o usvajanju Izvještaja o sudskim predmetima Opštine Vukosavlje.**
21. Zaključak o prihvatanju ponude iz Pisma namjere Zdravstvene ustanove „Kuća zdravlja“ Bijeljina.
22. Zaključak o usvajanju Izvještaja o Izvršenju Budžeta opštine Vukosavlje za period: I - VI mjesec 2017. godine.
23. Zaključak o utvrđivanju Nacrta rebalansa Budžeta opštine Vukosavlje za 2017.godinu.
24. Zaključak o usvajanju Nacrta Budžeta opštine Vukosavlje za 2018.godinu.
25. Zaključak o prihvatanju Analize rizika od poplava sa standardnom operativnom procedurom hitnog postupanju.
26. Zaključak o prihvatanju Analize politika i kapaciteta jedinice lokane samouprave u oblasti zaštite i spašavanja.
27. Zaključak o usvajanju Programa rada Skupštine opštine Vukosavlje za 2018.godinu.

6

1. Zaključak o pozitivnom mišljenju za Program rada Načelnika opštine Vukosavlje za 2018.g.
2. Zaključak o usvajanju Izvještaja o radu organa Civilne zaštite opštine Vukosavlje za period 01.12.2016.godine do 30.11.2017. godine i Operativni plan rada za 2018.godini.

**4.INFORMACIJE**

Skupština opštine Vukosavlje je tokom 2017.godine na dnevnom redu imala i sljedeće informacije:

1. Informacija o radu Republičkog javnog pravobranilaštva, Kancelarija Doboj za 2016.godinu.
2. **Informacija o radu mjesnih zajednica na području opštine Vukosavlje u 2016.godini.**
3. Informacija o stanju javnog reda i mira u opštini Vukosavlje.
4. Informacija o bezbjednosti građana i imovine na području opštine Vukosavlje.
5. Informacija o zahtjevu Mjesne zajednice „Odžak 2“.
6. **Informacija o rezultatima žetve i otkup roda žitarica u 2017.godini.**
7. Informacija o završetku školske 2016/2017 godine i uspjehu učenika.
8. Informacija o upisu učenika u Osnovnu i Srednju školu u školskoj
9. Informacija o stipendiranju studenata opštine Vukosavlje.
10. Informacija o provođenju socijalne i zdravstvene zaštite na području opštine Vukosavlje.
11. Informacija o djelovanju protivgradne preventive Republike Srpske.
12. Informacija o stanju putne mreže.

**III Zaključak**

Posebno treba napomenuti da je Skupština opštine Vukosavlje u svom radu vodila računa o primjeni načela transparentnosti i javnosti rada , te da je u tom kontekstu obezbjedila da svi akti koje je donosila budu objavljeni u „Službenom glasniku opštne Vukosavlje“.

Službeni glasnik opštine Vukosavlje, čiji je izdavač Skupština opštine Vukosavlje izlazio je redovno i tokom 2017.godine izdato je 12 brojeva Službenog glasnika.

Sagledavajući dosadašnji rad Skupštine, može se konstatovati da je poslove iz svoje nadležnosti, kao i programske zadatke i ciljeve u 2017.godini Skupština opštine uspješno realizovala i da se rad Skupštine odvijao u procedurama predvidjenim Poslovnikom o radu i demokratskoj atmosferi, u duhu medjusobnog uvažavanja odbornika i konstruktivnog odnosa prema temama koje su razmatrane.

PREDSJEDNIK

**Zehid Omičević, s.r.**

**01.februar 2018. Službeni glasnik opštine Vukosavlje Broj:1\_\_\_\_**

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 21.stav 1. tačka 3. Statuta opštine Vukosavlje , a u skladu sa članovima 94. i 95. Zakona o srednjem obrazovanju i vaspitanju (Službeni glasnik Republike Srpske“ broj:74/08, 106/09, 104/11 i 33/14) Skupština opštine Vukosavlje na svojoj 14. sjednici održanoj 31.01.2018.godine donosi sljedeću:

**ODLUKU**

**O IZBORU ČLANA ŠKOLSKOG ODBORA PREDSTAVNIKA LOKALNE SAMOUPRAVE U JAVNOJ USTANOVI SREDNJOŠKOLSKI CENTAR „NIKOLA TESLA“ VUKOSAVLJE**

**I**

Meho Bahić, upravni tehničar iz Jakeša, opština Vukosavlja, bira se kao predstavnik lokalne samouprave za člana Školskog odbora Javne ustanove Srednjoškolski centar „Nikola Tesla“ Vukosavlje.

**II**

Odluka stupa na snagu danom donošenja a biće objavljenna u „Službenom glasniku opštine Vukosavlje“.

**Broj: 01/1-013-1-4 /18** PREDSJEDNIK

**Datum: 31.01.2018.godine.** **Zehid Omičević, s.r.**

8

**БОСНА И ХЕРЦЕГОВИНА**

**РЕПУБЛИКА СРПСКА**

**ОПШТИНА ВУКОСАВЉЕ**

**СКУПШТИНА ОПШТИНЕ**

**ВУКОСАВЉЕ**

На основу члана 69. став 1, члана 73. став 2. Закона о уређењу простора и грађењу („Службени гласник Републике Српске“, бр. 40/13, 106/15 и 3/16), члана 26. Одлуке о уређењу простора и грађевинском земљишту („Службени гласник Општине Вукосавље“ број 8/14), и члана 36. Статута Општине Вукосавље („Службени гласник Општине Вукосавље”, број:6/17), Скупштина Општине Вукосавље, на својој 14. сједници одржаној 31.01.2018. године, донијела је:

**ОДЛУКУ**

**о висини трошкова уређења градског грађевинског земљишта**

Члан 1.

Овом Одлуком утврђује се накнада трошкова уређења градског грађевинског земљишта за 2018.годину по једном м2 корисне површине објеката за подручја гдје је донесен спроведбени документ просторног уређења. и за подручја за која није донесен спроведбени документ.

Члан 2.

Висина трошкова уређења градског грађевинског земљишта израчуната према одредбама Закона о уређењу простора и грађењу, Правилника о обрачуну накнаде трошкова уређења градског грађевинског земљишта и Уредбе о условима, начину обрачуна и плаћању накнаде за легализацију објеката износи:

Накнада за трошкове уређења грађевинског земљишта за подручја гдје је донесен

спроведбени документ

|  |  |  |
| --- | --- | --- |
| Редни број | НАЗИВ ПЛАНА | Трошкови уређења КМ/ м2  нето |
| 1. | Регулационог плана за Административно-културно-здравствену и спортско- рекреациону зону у Јакешу, општина Вукосавље. | 396,74 |

Просјечна висина трошкова уређења градског грађевинског земљишта за све спроведбене документе просторног уређења износи 396,74 КМ /м2.

Члан 3.

Висина накнаде за трошкове уређења градског грађевинског земљишта утврђује се по јединици корисне површине објекта (КМ/м2) и то у проценту од износа трошкова уређења утврђеног у члану 2. ове Одлуке по зонама

**Прва зона**

|  |  |  |
| --- | --- | --- |
| Врста објекта | Проценат | Износ КМ/м2 |
| пндивидуални стамбени објекти привремени, помоћни | 1,64% | 6,50 |
| производни | 4,03% | 16,00 |
| пословни | 5,29% | 21,00 |
| стамбени објекти вишепородичног типа | 1,89% | 7,50 |

**Остало грађевинско земљиште (изграђено и неизграђено) изван прве зоне**

|  |  |  |
| --- | --- | --- |
| Врста објекта | Проценат | Износ КМ/м2 |
| пндивидуални стамбени објекти привремени, помоћни | 1,39% | 5,50 |
| производни | 2,52% | 10,00 |
| пословни | 2,52% | 10,00 |
| стамбени објекти вишепородичног типа | 1,51% | 6,00 |

Члан 4.

Ступањем на снагу ове Одлуке, престаје да важи Одлука о о висини трошкова уређења градског грађевинског земљишта („Службени гласник општине Вукосавље”, број 3/17).

Члан 5.

Ова Одлука ступа на снагу осмог дана од дана објављивања у „Службеном гласнику општине Вукосавље“.

**Број:01/1-013-1-5/18** ПРЕДСЈЕДНИК

**Датум:31.01.2018.године.** **Зехид Омичевић, с.р.**

10

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 4. Zakona o porezu na nepokretnosti (''Službeni glasnik Republike Srpske'', broj: 91/15), člana 39. Zakona o lokalnoj samoupravi („Službeni glasnik Republike Srpske“ broj 97/16) i člana 36. Statuta opštine Vukosavlje (''Službeni glasnik opštine Vukosavlje'' broj:6/17), Skupština opštine Vukosavlje, na svojoj 14. sjednici održanoj dana­ 31.01.2018. godine, donijela je

**ODLUKU**

**o visini vrijednosti nepokretnosti po zonama na području opštine Vukosavlje**

**za potrebe utvrđivanja poreza na nepokretnosti u 2018. godini**

Član 1.

Ovom odlukom utvrđuje se visina vrijednosti nepokretnosti po zonama na području opštine Vukosavlje na dan 31.12.2017. godine i ista će biti korištena u svrhu utvrđivanja poreza na nepokretnosti u 2018. godini.

Član 2.

Nepokretnosi u smislu člana 2. stav 1. tačka 4. Zakona o porezu na nepokretnosti (''Službeni glasnik Republike Srpske'', broj: 91/15) i ove odluke predstavlja zemljište sa svim onim što je trajno spojeno sa njim ili što je izgrađeno na površini zemljišta, iznad ili ispod zemljišta i podrazumijeva:

1. zemljište (građevinsko, poljoprivredno, šumsko, industrijsko i ostalo) i

2. građevinske objekte (stan, kuća, poslovni, industrijski i ostali objekti).

Član 3.

Za utvrđivanje vrijednosti nepokretnosti iz člana 2. ove odluke teritorija opštine Vukosavlje se dijeli na zone i to:

* I (prva) zona
* Van zone.

Teritorijalni obuhvat zona iz stava 1. ovog člana temelji se na zonama utvrđenim Odlukom o uređenju prostora i građevinskom zemljištu.

Član 4.

Visina vrijednosti nepokretnosti na području opštine Vukosavlje po zonama iznosi:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Redni  broj | Naziv  zone | Oznaka  zone | Zemljište | | | | | Građevinski objekti | | | | |
| Građevin.  zemnjište  KM/m2 | Poljoprivr.  zemnjište  KM/m2 | Šumsko  zemljište  KM/m2 | Industr.  zemljište  KM/m2 | Ostalo  zemljište  KM/m2 | Stan  KM/m2 | Kuća  KM/m2 | Poslovni  Objekti  KM/m2 | Industri.  Objekti  KM/m2 | Ostali  Objekti  KM/m2 |
| 1. | Opština  Vukosavlje  Zona 1 | 1 | 11,91 | 1,95 | 2,55 | 4,30 | 2,25 | 900,00 | 720,00 | 990,00 | 360,00 | 900,00 |
| 2. | Opština  Vukosavlje  Van zone | Van zone |  |  |  |  |  |  |  |  |  |  |
| 2.1. | Opština  Vukosavlje  Naselje Jakeš | V1 | 7,95 | 1,75 | 1,95 | 3,44 | 1,80 | 840,00 | 711,00 | 900,00 | 352,80 | 882,00 |
| 2.2. | Opština  Vukosavlje  Naselje Vukosavlje | V2 | 7,95 | 1,75 | 1,95 | 3,44 | 1,80 | 840,00 | 711,00 | 900,00 | 345,60 | 882,00 |
| 2.3. | Opština  Vukosavlje  Naselje Modrički Lug | V3 | 7,95 | 1,75 | 1,95 | 3,44 | 1,80 | 840,00 | 702,00 | 810,00 | 338,40 | 882,00 |
| 2.4. | Opština  Vukosavlje  Naselje Jezero | V4 | 7,95 | 1,75 | 1,95 | 3,44 | 1,80 | 675,00 | 635,00 | 710,00 | 334,80 | 855,00 |
| 2.5. | Opština  Vukosavlje  Naselje Pećnik | V5 | 5,96 | 1,75 | 1,95 | 3,10 | 1,35 | 630,00 | 600,00 | 675,00 | 306,00 | 720,00 |
| 2.6. | Opština  Vukosavlje  Naselje  Gnionica | V6 | 5,96 | 1,75 | 1,95 | 3,10 | 1,35 | 630,00 | 600,00 | 675,00 | 306,00 | 720,00 |
| 2.7. | Opština  Vukosavlje  Naselje Jošavica | V7 | 3,97 | 1,53 | 1,95 | 2,05 | 1,16 | 585,00 | 555,00 | 540,00 | 288,00 | 540,00 |
| 2.8. | Opština  Vukosavlje  Naselje  Srnava | V8 | 5,96 | 1,75 | 1,95 | 3,10 | 1,80 | 675,00 | 635,00 | 648,00 | 288,00 | 675,00 |
| 2.9. | Opština  Vukosavlje  Naselje  Potočani | V9 | 5,96 | 1,75 | 1,95 | 3,10 | 1,80 | 675,00 | 635,00 | 648,00 | 288,00 | 675,00 |
| 2.10. | Opština  Vukosavlje  Naselje  Ada, Vrbovac | V10 | 5,96 | 1,75 | 1,95 | 3,10 | 1,80 | 585,00 | 555,00 | 648,00 | 288,00 | 675,00 |

**01.februar 2018. Službeni glasnik opštine Vukosavlje Broj:1\_\_\_\_**

Član 5.

Stupanjem na snagu ove Odluke prestaje da važi Odluka o visini vrijednosti nepokretnosti po zonama na području opštine Vukosavlje, za potrebe utvrđivanja poreza na nepokretnosti u 2017. godini, broj: 01/1-013-13-14/17 od 26.01.2017.godine.

Član 6.

Ova odluka stupa na snagu osmog dana od dana objavljivanja u ''Službenom glasniku opštine Vukosavlje'' a primjenjivaće se od 01.01.2018. godine.

**Broj: 01/1-013-1-6 /18** PREDSJEDNIK

**Datum: 31.01.2018.godine Zehid Omičević, s.r.**

14

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 80. stav 4. Zakona o uređenju prostora i građenju („Službeni glasnik Republike Srpske“, br. 40/13, 106/15 i 3/16), člana 39. Zakona o lokalnoj samoupravi (,,Službeni glasnik Republike Srpske“, broj:97/16) i člana 36. Statuta opštine Vukosavlje („Službeni glasnik opštine Vukosavlje“, broj:6/17) Skupština opštine Vukosavlje na svojoj 14. sjednici održanoj dana 31.01.2018. godine, donijela je

**O D L U K U**

**o utvrđivanju prosječne konačne građevinske cijene m2 korisne površine stambenog i**

**poslovnog prostora za 2017.godinu, na području opštine Vukosavlje**

Član 1.

Utvrđuje se prosječna konačna građevinska cijena jednog m2 korisne površine stambenog i poslovnog prostora za 2017.godinu na području opštine Vukosavlje u iznosu 660,00 KM, koja služi kao osnovica za izračunavanje visine rente u 2018 .godini i drugih naknada čiji je obračun u direktnoj ili indirektnoj vezi sa navedenom cijenom.

.

Član 2.

Stupanjem na snagu ove Odluke, prestaje da važi Odluka o utvrđivanju prosječne konačne građevinske cijene po m2 korisne površine stambenog i poslovnog prostora za 2016.godinu, na području opštine Vukosavlje („Službeni glasnik opštine Vukosavlje, broj 3/17).

Član 3.

Ova Odluka stupa na snagu osmog dana od dana objavljivanja u „Službenom glasniku opštine Vukosavlje“.

**Broj:01/1-013-1-7/18** PREDSJEDNIK

**Datum:31.01.2018. godine Zehid Omičević, s.r.**

**01.februar 2018. Službeni glasnik opštine Vukosavlje Broj:1\_\_\_\_**

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 36. Statuta Opštine Vukosavlje (Službeni glasnik opštine Vukosavlje broj:6/17) Skupština Opštine je na svojoj 14. sjednici održanoj 31.01.2018.godine donijela je:

**ZAKLJUČAK**

**O USVAJANJU PLANA OTKLANJANJA NEPRAVILNOSTI UTVRĐENIH IZVJEŠTAJEM O REVIZIJI FINANSIJSKIH IZVJEŠTAJA OPŠTINE VUKOSAVLJE ZA PERIOD 01.01. DO 31.12.2016.GODINE**

**I**

Usvaja se Plan otklanjanja nepravilnosti utvrđenih izvještajem o reviziji izvještaja opštine Vukosavlje za period 01.01. do 31.12.2016.godine. (Broj:02/1-49-1/2/18 od 23.01.2018.godine).

**II**

Obavezuju se Načelnik opštine Vukosavlje i Odsjek za budžet i finansije Opštinske uprave Vukosavlje da provedu Akt iz tačke I ove Odluke i o tome informišu Skupštinu opštine Vukosavlje.

**III**

Ovaj Zaključak stupa na snagu danom donošenja a biće objavljen u „Službenom glasniku opštine Vukosavlje“.

**Broj: 01/1-013-1-8 /18** PREDSJEDNIK

**Datum: 31.01.2018.g. Zehid Omičević, s.r.**

16

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 7. stav 1.,2.,3., i 4.,člana 8. stav 1. i člana 10. Pravilnika o utvrđivanju sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika („Službeni glasnik Republike Srpske“, broj : 116/12, 111/2013 i 9/2017 ), a u skladu sa članom 36. Statuta opštine Vukosavlje ( „ Službeni glasnik opštine Vukosavlje“, broj:6/17), Skupština opštine Vukosavlje je na svojoj 14. sjednici održanoj 31.01.2018 godine, donijela:

**ODLUKU**

**o formiranju prvostepene Komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika**

I

Formira se prvostepena Komisija za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika

II

Stalni članovi prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, su:

1. dr. Mladen Stajić – doktor opšte prakse,
2. Aida Okanović – diplomirani psiholog,
3. Radosav Luković – diplomirani defektolog.

III

Povremeni članovi prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, su:

1. Vesna Pašalić, diplomirani socijalni radnik
2. dr. Tanja Cvijanović, specijalista psihijatrije,,
3. dr. Tamara Stevanović – Bojković – fizijatar,
4. dr. Igor Čišić – oftamolog.

**01.februar 2018. Službeni glasnik opštine Vukosavlje Broj:1\_\_\_\_**

IV

Koordinator prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, je: Dragana Katanić.

V

Predsjednik prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, je :

- dr. Mladen Stajić- doktor opšte prakse.

VI

Stalni i povremeni članovi prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, ostvaruju naknadu za svoj rad u komisiji. I to:

1. predsjednik komisije, neuropsihijatar, fizijatar i oftamolog – novčanu naknadu u iznosu od 15,00 KM, po davanju jednog nalaza i mišljenja,
2. ostali članovi komisije – novčanu naknadu u iznosu od 10,00 KM, po davanju jednog nalaza i mišljenja.

VII

Imenovanja iz tačke II, III i IV ove Odluke vrše se na period od godinu dana, počev od 01.01.2018. godine.

VIII

Ova Odluka stupa na snagu danom donošenja, a biće objavljena u „Službenom glasniku opštine Vukosavlje“.

**Broj:01/1-013-1-9/18** PREDSJEDNIK

**Datum:31.01.2018.g. Zehid Omičević, s.r.**

18

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 16. stav 1. i člana 18. Pravilnika o procjeni potreba i usmjeravanju djece i omladine sa smetnjama u razvoju („Službeni glasnik Republike Srpske“, broj : 117/12 ), a u skladu sa članom 36. Statuta opštine Vukosavlje („Službeni glasnik opštine Vukosavlje“, broj: 6/17), Skupština opštine Vukosavlje je na 14. sjednici održanoj 31.01.2018. godine, donijela:

**ODLUKU**

**o formiranju prvostepene Komisije za procjenu potreba i usmjeravanje djece i omladine sa smetnjama u razvoju**

I

Formira se prvostepena Komisija za procjenu potreba i usmjeravanje djece i omladine sa smetnjama u razvoju.

II

Stalni članovi prvostepene komisije za procjenu potreba i usmjeravanje djece i omladine sa smetnjama u razvoju opštine Vukosavlje, su:

1. dr. Boja Lugonja - pedijatar,
2. Aida Okanović – diplomirani psiholog,
3. Vesna Pašalić – diplomirani socijalni radnik.

III

Povremeni članove stručne komisije koji se imenuju u zavisnosti od vrste smetnje:

1. Radosav Luković – diplomirani defektolog,
2. dr. Tanja Cvijanović, specijalista psihijatrije,
3. dr. Tamara Stevanović – Bojković – fizijatar,
4. dr. Igor Čišić – oftamolog.

IV

Koordinator prvostepene komisije za procjenu potreba i usmjeravanje djece i omladine sa smetnjama u razvoju opštine Vukosavlje je : Amela Mujanović.

**01.februar 2018. Službeni glasnik opštine Vukosavlje Broj:1\_\_\_\_**

V

Predsjednik prvostepene komisije za procjenu potreba i usmjeravanje djece i omladine sa smetnjama u razvoju opštine Vukosavlje, je:

- dr. Boja Lugonja - pedijatar,

VI

Stalni i povremeni članovi prvostepene komisije za utvrđivanje sposobnosti lica u postupku ostvarivanja prava iz socijalne zaštite i utvrđivanje funkcionalnog stanja korisnika opštine Vukosavlje, ostvaruju naknadu za svoj rad u komisiji. I to:

1. predsjednik komisije, neuropsihijatar, fizijatar i oftamolog – novčanu naknadu u iznosu od 15,00 KM, po davanju jednog nalaza i mišljenja.
2. ostali članovi komisije – novčanu naknadu u iznosu od 10,00 KM, po davanju jednog nalaza i mišljenja.

VII

Imenovanja iz tačke II, III i IV ove Odluke vrše se na period od godinu dana, počev od 01.01.2018. godine.

VIII

Ova odluka stupa na snagu danom donošenja, a biće objavljena u „Službenom glasniku opštine Vukosavlje“.

**Broj:01/1-013-1-10/18** PREDSJEDNIK

**Datum:31.01.2018.g. Zehid Omičević, s.r.**

20

**BOSNA I HERCEGOVINA**

**REPUBLIKA SRPSKA**

**OPŠTINA VUKOSAVLJE**

**SKUPŠTINA OPŠTINE**

**VUKOSAVLJE**

Na osnovu člana 36.Statuta Opštine Vukosavlje (Službeni glasnik opštine Vukosavlje broj:6/17) i člana 22.stav 3. Poslovnika o radu Skupštine opštine Vukosavlje (Službeni glasnik opštine Vukosavlje broj:7/17) Skupština Opštine je na svojoj 14. sjednici održanoj 31..01.2018.godine donijela je:

**O D L U K U**

**O VISINI I NAČINU OBRAČUNA NAKNADE ZA RAD ODBORNIKA I ČLANOVA STALNIH I POVREMENIH RADNIH TIJELA**

**SKUPŠTINE OPŠTINE VUKOSAVLJE**

I

Ovom Odlukom određuje se visina i način obračuna mjesečne naknade odbornicima Skupštine opštine Vukosavlje i pravo na naknadu za rad članovima stalnih radnih tijela Skupštine opštine Vukosavlje.

II

Određuje se 200,00 KM (konvertibilnih maraka), kao mjesečni neto iznos naknade odbornicima Skupštine opštine Vukosavlje.

Mjesečni iznos Naknade biće umanjen za 20 % (posto) u slučajevima kada odbornik opravdano izostane sa sjednice Skupštine opštine.

Kao opravdani izostanci u smislu prethodnog stava smatraće se svi slučajevi izostanka :

-lične bolesti odbornika;

-bolesti člana porodičnog domaćinstva u kome je odbornik jedino lice koje živi sa bolesnikom;

-smrti člana porodice;

-djelovanja više sile ( požar, poplava i druge elementarne nepogode ), i

-saobraćajne nesreće.

Pravdanje izostanka vrši se dostavljanjem dokumenta koji dokazuju postojanje okolnosti u za prethodno navedene slučajeve predsjedniku Skupštine opštine u roku od 5 dana od dana održavanja sjednice Skupštine.

**01.februar 2018. Službeni glasnik opštine Vukosavlje Broj:1\_\_\_\_**

III

Mjesečni iznos Naknade odbornicima umanjuje se za 50 % (posto) u slučaju da odbornik neopravdano izostane sa sjednice.

IV

Utvrđuje se pravo na naknadu za rad članovima stalnih i povremenih radnih tijela.

Naknada iznosi 30 (trideset) KM (Konvertibilnih maraka) za prisustvo jednoj sjednici radnog tijela.

Pravo na naknadu iz prethodnog stava nemaju radnici opštinske uprave i upravnih i radnih organizacija čiji je osnivač Opština, kao i izabrani opštinski funkcioneri.

V

Odgovarajuću dokumentaciju-spisak odbornika koji su ostvarili pravo na Odborničku naknadu i spisak lica koji su ostvarili pravo na naknadu za rad u stalnim radnim tijelima Skupštine opštine dostavlja predsjednik Skupštine, a u njegovoj odsutnosti zamjenik predsjenika Skupštine opštine, Odsjeku za finansije Opštinske uprave najkasnije do 3. u tekućem mjesecu za predhodni mjesec.

VI

Stupanjem na snagu ove Odluke prestaje da važi Odluka broj:01/1-013-34/014, od 18.03.2014.godine objavljena u „Službenom glasniku Opštine Vukosavlje“.

VII

Ova Odluka stupa na snagu osmog dana od dana objavljivanja u „Službenom glasniku opštine Vukosavlje“.

**Broj:01/1-013-1-11/18** PREDSJEDNIK

**Datum:31.01.2018.god. Zehid Omičević, s.r.**

22

**AKTI NAČELNIKA OPŠTINE**

**БОСНА И ХЕРЦЕГОВИНА**

**РЕПУБЛИКА СРПСКА**

**ОПШТИНА ВУКОСАВЉЕ**

**СКУПШТИНА ОПШТИНЕ**

**ВУКОСАВЉЕ**

На основу члана 59. став 1. тачка 12. Закона о локалној самоуправи (,,Службени гласник Републике Српске“ број 97/16) и члана 57. став 1. тачка 13. Статута општине Вукосавље (,,Службени гласник општине Вукосавље“ број 6/17), Начелник општине доноси

**О Д Л У К У**

**о давању сагласности на Статут ЈУ Центар за социјални рад Вукосавље**

I

Овом Одлуком дајем сагласност на Статут ЈУ Центар за социјални рад Вукосавље, број 01/1-530-1-1-3/18 од 22.01.2018. године, који је усвојен Одлуком Управног одбора број 01/1-530-1-1-5/18 од 23.01.2018. године.

II

Ова Одлука ступа на снагу наредног дана од дана доношења и објавити ће се у Службеном гласнику општине Вукосавље.

**Број: 02/1-014-5/2-18** НАЧЕЛНИК

**Датум: 30.01.2018.г.** **Борислав Ракић, дипл. екон., с.р.**

|  |  |
| --- | --- |
|  | **01.februar 2018. Službeni glasnik opštine Vukosavlje Broj:1\_\_\_\_\_\_\_** |

S A D R Ž A J

**AKTI SKUPŠTINE OPŠTINE**

1.Zaključak o **usvajanjuIzvoda iz zapisnika sa XIII sjednice Skupštine opštine Vukosavlje......................1**

2.Zaključak o usvajanju Izvještaja radu Skupštine opštine Vukosavlje za 2017.godinu...........................2

3.Odluka o izboru člana Školskog odbora predstavnika lokalne samouprave u Javnoj ustanovi

Srednjoškolski centar „Nikola Tesla“ Vukosavlje....................................................................................8

4.Odluka o visini troškova uređenja gradskog građevinskog zemljišta.......................................................9

5.Odluka o visini vrijednosti nepokretnosti po zonama na području opštine Vukosavlje

za potrebe utvrđivanje poreza na nepokretnosti u 2018.godini..............................................................11

6.Odluka o utvrđivanju prosječne konačne građevinske cijene m2 korisne površine

stambenog prostora za 2017.godinu na području opštine Vukosavlje...................................................15

7.Zaključak o usvajanju Plana otklanjanja nepravilnosti utvrđenih izvještajem o reviziji

finansijskih izvještaja opštine Vukosavlje za period 01.01. do 31.12.2016.godine...............................16

8.Odluka o davanju saglasnosti za formiranje prvostepene Komisije za utvrđivanje

sposobnosti lica u postupku ostvarivanja prava iz socijalne zaštite i utvrđivanje

funkcionalnog stanja korisnika...............................................................................................................17

9.Odluka o davanju saglasnosti za formiranje prvostepene Komisije za procjenu

potreba i usmjeravanje djece i omladine sa smetnjama u razvoju..........................................................19

10. Odluke o visini i načinu obračuna naknade za rad odbornika i članova stalnih i povremenih radnih

tijela Skupštine opštine Vukosavlje.......................................................................................................21

**AKTI NAČELNIKA OPŠTINE**

1.Odluka o davanju saglasnosti na Statut Javne ustanove Centar za socijalni rad

opštine Vukosavlje........................................................................................................................23

**24**